 Goleyaasha deegaanka gaar ahaan golaha caasimadda Hargeysa waxa astaan u ahaan jirtay in ay la yimaadaan wax cusub oo wax ka taraya bilicda caasimadda sidii aynu kusoo aragnay golayaashii deegaanka ee kala dambeeyay, hadii uu ahaan lahaa golihii deegaanka ee uu gudoomiyaha u ahaa Mudane Cawl Cilmi Cabdale ayaa waxa lagu xusuustaa ishaarooyinkii uu markii u horeysay ka hir galiyay caasimadda iyo astaamo dhaxal gal noqday oo uu ka dhisay meelo ka mid ah caasimadda sida diyaaradda saaran khayriyada iyo gacanta sidda maabka ama khariiradda Somaliland ee ku taala xaafada kaalinta sideedaad ee degmada maxamuud haybe oo ah meel istaraatiji ah oo ku habboon astaantaa maaddaama oo ay ku beegan tahay wadadii ka imanaysay madaarka caasimadda, sidoo kale waxa uu golahaas uu hormuudka ka ahaa Cawl qurxiyay jidka wadnaha ee magaaladda Hargeysa isagoo dusha ka saaray astaamo qurux badan iskoysyada maddaxtooyada iyo wadada goolada suuqa badhtankiisa ee hormarta shirkadda Telesom. 